作者:李端
標題:雜曲歌辭：妾薄命三首
內容:憶妾初嫁君，花鬟如綠雲。回燈入綺帳，對面脫羅裙。折步教人學，偷香與客燻。容顏南國重，名字北方聞。一從失恩意，轉覺身憔悴。對鏡不梳頭，倚窗空落淚。新人莫恃新，秋至會無春。從來閉在長門者，玉壘城邊爭走馬，銅蹄市裡共乘舟。鳴環動佩思無盡，忍懷賤妾平生曲，獨上襄陽舊酒樓。自從君棄妾，憔悴不羞人。惟餘壞粉淚，未免映衫勻。